|  |  |  |  |  |
| --- | --- | --- | --- | --- |
| **Α/Α** | **ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
|
| 1 | Το προσωπικό του αναδόχου, το οποίο υποχρεωτικά επί ποινή καταγγελίας της Σύμβασης θα πρέπει να έχουν κλείσει το 21ο έτος ηλικίας , θα πρέπει να είναι ασφαλισμένο στο ΙΚΑ-ΕΦΚΑ. Αλλοδαποί μπορούν να εργάζονται μόνον εφόσον έχουν τις απαραίτητες άδειες παραμονής και εργασίας στην Ελλάδα και είναι ασφαλισμένοι στο ΙΚΑ-ΕΦΚΑ. Σε περίπτωση που διαπιστώνεται ακαταλληλότητα του απασχολούμενου προσωπικού ο εργολάβος είναι υποχρεωμένος να προβαίνει στην αντικατάστασή του σύμφωνα με τις υποδείξεις του Πανεπιστημίου. Η ακαταλληλότητα διαπιστώνεται από τα αρμόδια όργανα του Πανεπιστημίου τα οποία και εισηγούνται στη Σύγκλητο του Πανεπιστημίου Επειδή η ακαταλληλότητα δεν έχει σχέση μόνο με τις ικανότητες και τη δεξιοτεχνία του απασχολούμενου προσωπικού στα καθήκοντά του αλλά και με την όλη στάση, συμπεριφορά, παρουσία, τιμιότητα, ευγένεια και άλλα παρόμοια δεδομένα, η διαπίστωσή της γίνεται κατ’ αποκλειστική κρίση του αρμόδιου οργάνου και έγκριση της Σύγκλητο του Πανεπιστημίου και ο εργολάβος την αποδέχεται χωρίς καμία ένδικη ή άλλου είδους αντίρρηση. | ΝΑΙ |  |  |
| 2 | Ο Ανάδοχος θα πρέπει να ενημερώνει την υπηρεσία για τυχόν ζημίες που θα εντοπίζονται στους χώρους που έχει την ευθύνη της καθαριότητας. | ΝΑΙ |  |  |
| 3 | Ο Ανάδοχος ευθύνεται για κάθε ζημιά που θα προκληθεί στο Πανεπιστήμιο από το προσωπικό που απασχολεί για τον καθαρισμό. Επίσης είναι αποκλειστικά υπεύθυνος για κάθε ζημιά ή βλάβη που θα προκληθεί από εργατικό ατύχημα σε εργάτες ή άλλα πρόσωπα που απασχολεί για τον καθαρισμό. | ΝΑΙ |  |  |
| 4 | Ο Ανάδοχος υποχρεούται σε αποκατάσταση οποιασδήποτε φθοράς ή ζημίας που θα προκληθεί από υπαιτιότητά του, στον εξοπλισμό και τα κτίρια του Πανεπιστημίου. | ΝΑΙ |  |  |
| 5 | Το Πανεπιστήμιο κάνει έλεγχο των χώρων που καθαρίζονται. Η εποπτεία και ο έλεγχος της καθαριότητας του Πανεπιστημίου καθώς και ο έλεγχος απασχόλησης απαραίτητου προσωπικού θα διενεργείται από Επιτροπή Ελέγχου που ορίζεται από τη Σύγκλητο του Πανεπιστημίου ή τους εντεταλμένους για το σκοπό αυτό υπαλλήλους, σε ημερομηνίες που θα καθορίζει η Διοίκηση του Πανεπιστημίου ή η Επιτροπή ή και χωρίς προειδοποίηση (αιφνιδιαστικά) κατά την κρίση τους. | ΝΑΙ |  |  |
| 6 | Το Προσωπικό που θα απασχοληθεί στους χώρους του Πανεπιστημίου υποχρεούται στην τήρηση της ισχύουσας νομοθεσίας (βιβλιάρια υγείας κ.λπ.). | ΝΑΙ |  |  |
| 7 | Ο Ανάδοχος υποχρεούται να χρησιμοποιεί προσωπικό ειδικευμένο, υγιές, άριστο στο είδος του, ευπρεπώς ενδεδυμένο άψογο από πλευράς συμπεριφοράς και ευγενικό απέναντι στο προσωπικό και τους φοιτητές του Πανεπιστημίου. | ΝΑΙ |  |  |
| 8 | Ο Ανάδοχος υποχρεούται να τηρεί την Εργατική Νομοθεσία και τις διατάξεις για αμοιβές, ωράριο εργασίας, κοινωνικές παροχές , αποζημιώσεις , φόρους κλπ., για την τήρηση κάθε υποχρέωσης που προκύπτει από αυτές. | ΝΑΙ |  |  |
| 9 | Ο Ανάδοχος υποχρεούται να επισυνάψει αντίγραφο της συλλογικής σύμβασης εργασίας στην οποία υπάγονται οι εργαζόμενοι που θα απασχοληθούν στο παρόν έργο | ΝΑΙ |  |  |
| 10 | Το προσωπικό που θα χρησιμοποιεί ο Ανάδοχος κατά τη διάρκεια της εκτέλεσης του έργου δεν θα τελεί σε σχέση ή οποιαδήποτε εξάρτηση υπηρεσιακή από το Πανεπιστήμιο παρά μόνο από τον Ανάδοχο που θα τυγχάνει ο μοναδικός εργοδότης του ως άνω προσωπικού και θα υπέχει αποκλειστικά ευθύνες αστικές και ποινικές. | ΝΑΙ |  |  |
| 11 | Για οποιοδήποτε ατύχημα σε προσωπικό του Πανεπιστημίου ή σε οποιονδήποτε τρίτο συμβεί κατά την εκτέλεση των υπηρεσιών καθαριότητας από υπαιτιότητα του αναδόχου, αποκλειστικά υπεύθυνος είναι ο ανάδοχος και αστικά και ποινικά. | ΝΑΙ |  |  |
| 12 | Οι εργασίες θα γίνονται βάση των Τεχνικών Προδιαγραφών της διακήρυξης (παρεχόμενες υπηρεσίες κ.λπ.) και του απαιτούμενου αριθμού εργαζομένων με ορθή τήρηση του ωραρίου εργασίας. | ΝΑΙ |  |  |
| 13 | Ο ανάδοχος, με την έναρξη των εργασιών, υποχρεούται να έχει σε εμφανές σημείο του χώρου εργασίας πίνακα ωρών εργασίας του προσωπικού, θεωρημένο από την Επιθεώρηση Εργασίας Κοζάνης. Αντίγραφο του πίνακα αυτού κατατίθεται στην Οικονομική Υπηρεσία του Πανεπιστημίου, ως υποχρεωτικό στοιχείο για την πληρωμή του. | ΝΑΙ |  |  |
| 14 | Ο ανάδοχος υποχρεούται στη (μηνιαία) προσκόμιση των δικαιολογητικών και εγγράφων του απασχολούμενου προσωπικού (μισθοδοτικές καταστάσεις, καταστάσεις ασφαλίσεως ΕΦΚΑ, πίνακας Προσωπικού Σ.ΕΠ.Ε., Α.Π.Δ., εξοφλητικές μισθοδοσίας). | ΝΑΙ |  |  |
| 15 | Απαγορεύεται η εκχώρηση από τον ανάδοχο του συνόλου του έργου ή μέρους αυτού σε οποιονδήποτε τρίτο των υποχρεώσεων και των δικαιωμάτων που απορρέουν από τη συναφθείσα σύμβαση, χωρίς σχετική απόφαση του Πανεπιστημίου. | ΝΑΙ |  |  |
| 16 | Για κάθε θέμα που ανακύπτει από την εκτέλεση της σύμβασης αρμόδια είναι τα δικαστήρια της Κοζάνης**.** | ΝΑΙ |  |  |